Quake III Arena

Quake III Arena (známa aj ako Trinity (pracovný názov) skrátene ako Q3A alebo Q3) je počítačová hra, multiplayerová strieľačka z pohľadu prvej osoby, ktorá bola vydaná 2. decembra 1999. Hra bola vytvorená spoločnosťou Id Software. Quake III Arena je tretí titul v sérii a odlišuje sa od predošlých verzií absenciou klasického módu single-player. Sólo hra je spracovaná ako súboj v aréne proti protivníkom s umelou inteligenciou (botom), v podobnom štýle ako v hre Unreal Tournament.

História 

Quake III Arena bol priamy konkurent hry Unreal Tournament od Epic Games, ktorá bola vydaná o 10 dní neskôr. Obe hry boli veľmi podobné a obe boli multiplayerovým pokračovaním single-playerových hier, takže bolo vykonaných množstvo porovnaní oboch hier. Unreal Tournament bol vyzdvihovaný za vysokú inteligenciu počítačom riadených hráčov (botov), širokú rôznorodosť zbraní a herných módov, zatiaľ, čo hra Quake III Arena bola chválená za dynamickú hrateľnosť a výborná grafická úprava.

V decembri 2000 spoločnosť id Software vydala datadisk s názvom Quake III: Team Arena. Bol zameraný na tímovú hru a prinášal nové herné mody, mapy, zbrane a modely hráčov. Tento datadisk bol kritizovaný, pretože jeho vydanie bolo príliš dlho očakávané a jeho nové vlastnosti boli už implementované modifikáciami fanúšikov.

Neskôr spoločnosť vydala dvojcd Quake 3: Arena Gold, ktoré obsahovalo pôvodnú hru Quake III Arena aj datadisk Quake III: Team Arena.

19. augusta 2005 spoločnosť id Software uvoľnila kompletné zdrojové kódy Quake III Arena pod licenciou GNU General Public License, tak ako to urobila aj u starších hier používajúcch Wolf 3d engine, Doom engine, Quake engine a Quake II engine. To však neznamená, že kompletne celá hra bola vydaná pod GPL, pretože textúry a ostatné dáta zostali chránené copyrightom.

18. októbra 2005 vyšiel ďalší diel série Quake ako pokračovanie príbehu z Quake II pod názvom Quake 4.

Opis

Príbeh 
-preklad z manuálu hry-

Nevedno pred koľkými storočiami dávno, Vadrigari, tajomní Majstri Arény, postavili Arénu Večnosti pre ich vlastné pekelné potešenie. V skutočnosti sa o týchto bytostiach nevie nič okrem toho, že vyznávali krviprelievanie a prostredie skutočného boja. Takými ako oni, naplnili Arénu najväčšími bojovníkmi všetkých čias. A ty si práve vstúpil do ich radov.

Ako gladiátor v Aréne Večnosti musíš nielen prežiť, ale aj vyhrať každý jeden boj proti stále silnejším protivníkom. Neobávaj sa moc byť „sfragovaný“. Vadrigari sa nenechajú v ich obľúbenom športe oklamať takou maličkosťou, ako je smrť. Tí, čo padnú, sú ihneď navrátení späť k životu a okamžite vhodení späť do boja, možno o trochu múdrejší z ich chybných krokov.

Keď sa prach, krv a končatiny usadia, všetci bojovníci si vybojovali právo bojovať znovu a poskytovať ďalšiu zábavu pre Vadrigarov. Ale len bojovník, ktorý sfragoval najviac nepriateľov, bude vyhlásený za víťaza. Vyhrávajúci gladiátor postupuje do ďalších a viac vyzývavých radov arén, až, nakoniec, sa on alebo ona postaví Xaerovi, Pánovi Poslednej Arény.

Gladiátori 
V hre sa nachádza 32 počítačom riadených protivníkov. Každý z nich je smrtiaci bojovník s vlastnou osobnosťou a taktikou. Niektorí z nich sú tvrdší než ostatní, ako sa rýchlo naučíš v boji.

 Anarki (Kybronický Človek)Stále hľadajúci okraje, tento skejťák na cyber-boarde zaplatil svojou ľudskosťou za zdanlivo nekonečné množstvo kybronických implantátov.

 Angel (Humanoidný robot)
Aj keď nie je klasickou predstavou krásy, Angel bola vytvorená sochárom, aby mu robila ideálnu spoločnosť. Ale sama sa rýchlo zmenila na kreatúru nenávisti, aby mohla zabiť lásku jej stvoriteľa v berserkovom šialenstve.

 Biker (Človek)
Biker je hrubý a ťažkopádny bulo, ktorý má obľubu v mašírovaní bezmocných oponentov. Nie je možno silný alebo chytrý, ale je brutálny ako samo peklo.

 Bitterman (Človek)
Tento hrdina vojny proti Stroggom /za neho sme hrali Quake II/, je taktiež jej najviac tragickou obeťou. Keď bol v zajatí na Stroggose, hrozné experimenty ho zmenili na niečo omnoho viac a zároveň omnoho menej ako na človeka.

 Bones (Ľudský Skelet)
Tento desivý protivník demoštruje schopnosti Vadrigarov, preto vlastne v ňom nie je žiaden život. Ale stále žobroní o jednu otázku : „ Kde sa vzalo mäso a krv ? “

 Cadavre (Nemŕtvy Človek)
Cadavre je brutálny vrah, ktorého nemožno popraviť. Elektrické kreslá, škripce, šibenice a plynové komory ho len urobili tvrdším.

 Crash (Človek)
Kedysi bola Doomovým vojenským inštruktorom. Teraz Aréna Večnosti testuje jej vlastnosť extrémnej trpezlivosti. Je trénerkou, ktorá ukazuje novým bojovníkom bojové zručnosti.

 Daemia (Človek)
Lovkyňa ľudí, Daemia, sa už dávno nezaujíma o to, kto alebo čo bolo v jej ceste. Nepriatelia sú nepriatelia, či už sú to ľudia, votrelci či démoni zo zákutí pekla.

 Doom (Človek)
Ešte dlho po tom, čo na Phobose boli všetci ostatní mŕtvi, neustále bojoval s cieľom poslať varovanie na Zem, kým by ho démoni stihli zlikvidovať.

 Gorre (Kybronický Človek)
Zrodený v šľachiteľskej nádrži genetického laboratória a vylepšený v kybronickej dielni, Gorre bol vytvorený k obrazu neohrozeného bojovníka… ale v jeho vlastnej hlave.

 Grunt (Človek)
Tento mentálne postihnutý veterán invázie na Stroggos, vojak Nathan Grunt, stále bojuje vo vojne, ktorá skončila mnoho rokov predtým.

 Hossman (Človek)
Ľahko pomýliteľný s veľkou, neohrabanou buchtou, je Hossman smrtiaci protivník, ktorého čulosť sa rovná jeho hrozivej sile.

 Hunter (Človek)
Keď jej osada na Tau Ceti bola zdecimovaná Sorgami, Hunter sa zaprisahala, že bude hľadať a ničiť týchto plazoidov, kdekoľvek sa budú schovávať.

 Keel (Kybronický človek)
Slobodník Ben Keel umrel počas liahnutia tŕňovcov – práve preto, aby bol oživený ako ľudský bojový stroj vedcami, ktorí experimentovali s ukoristenou mimozemskou biotechnológiou.

 Klesk (Votrelec Chitinid)
Z polovice pobožný fanatik, z polovice nadaný a mystický, a celkovo bizarný votrelec, čistí svoju dušu zoceľujúcim žiarom boja.

 Lucy (Človek)
Bývalá stráž vo väznici, Lucy, prekročila líniu a skončila na druhej strane v pásme, kde bola každá hodina bojom o holý život.

 Major (Človek)
Veteránka vojny na Stroggose, Majorka Waylandová je prenasledovaná spomienkami na jej padlých vojakov a parazitmi, ktorí ju zabili. Zrejme stále verí, že bojuje v tej dlho ukončovanej vojne.

 Mynx (Človek)
Módna manekýnka, majstrovská vrahyňa alebo umelkyňa pre dospelých. Aká je skutočná mynx? Je z časti zmija, z časti čierna vdova a dokopy žena.

 Orbb (Mimozemský Kybronický Stroj)
Navrhnutý Vadrigarmi na monitorovanie diania v Aréne, Orbb sa vyvinul za jeho špecifikácie a stal sa smrteľným protivníkom.

 Patriot (Kybronický Človek, Upír)
Uletená kombinácia kybronických implantátov a nadprirodzených prírodných síl, Patriot je návratom do dní nacionalizmu – predtým, než si ľudstvo našlo nepriateľov za hviezdami.

 Phobos (Človek)
Skúsený veterán, ktorý viedol inváziu do démonmi zamorených tunelov v Phobose. Tam bol podrazený nadriadenými, ktorí ho radšej videli umierať, než by mali študovať jeho hlásenia.

 Ranger (Human)
Pôvodne slipgate-bádateľ (Hrdina prvého Quaka), muž zvaný Ranger, sa postavil a tisícky ráz utiekol istej smrti na tisícoch svetoch. Jeho zážitky ho ale zmenili viac na mimozemšťana, než by ostal človekom.

 Razor (Človek)
Počas občianskych nepokojov, Razor a jeho gang oddaných nasledovníkov sa postavil brutálnemu a tuhému zásahu spravodlivosti na pacifickom severozápade. Razor ale nikdy nepriznal porážku a nikdy nepreukázal ľútosť v odpore k zákonu.

 Sarge (Človek)
Zocelený bojový veterán s množstvom jaziev, ktoré to dokazujú, Sarge je majstrom moderného vojenstva. Je šikovný, rozhodný a smrtiaci.

 Slash (Kybronický Človek)
Mladá energo-korčulová punkerka z ulíc Los Angeles, Slash, sa stala testovacím jedincom pre najhorúcejšie kybronické implantáty. Tie ju zmenili na ťažko udržateľné klbko energie.

 Sorlag (Plazoidný Mimozemšťan)
Tento ziskuchtivý Sorgský obchodník dávno zistil, čo robiť pre to, aby sa dostal vyššie, bez ohľadu na to, koľko ostatných bude musieť zomrieť preto, aby naplnil kufre.

 Stripe (Človek)
Vychovaný v tvrdých uliciach post-apokalyptického mesta, Stripe sa vyhol drogám a zločinu tým, že bol tvdrší než gangy a utláčatelia.

 TankJr (Kríženec Kybronického Človeka a Strogga)
Potomok ľudského Tankového Veliteľa a Železnej Panny zo Stroggosu, TankJr je biotechnologická nočná mora.

 Uriel (Chrlič)
Oddávna sa ľudstvo desilo a bálo Urielovho diabolského druhu. Aura zla a smrti držiaca sa okolo tohto gladiátora stačí na schladenie chrbtice akéhokoľvek oponenta.

 Visor (Cybronický Človek)
Visor je enigma, ktorá nehovorí nič o svojej minulosti, radšej necháva hovoriť jeho zbrane namiesto neho.

 Wrack (Človek)
Wrack je ostrieľaný splipgate-veterán, ktorý prežil nezrátateľné množstvo bojov cez opar slávy, ktorú si sám predstavoval, spolovice pamätaných faktov a precenených osobných schopností.

 Xaero (Mutovaný Kybronický Človek)
Najviac nebezpečný protivník v Aréne, Xaero sa chopí čestnej smrti. Trpezlivo očakáva deň, keď stretne bojovníka, ktorý ho oslobodí z okov večného života – ak sa taký bojovník vôbec niekedy objaví.

Zbrane 
Zbrane sú navrhnuté tak, aby žiadna zo zbraní nebola úplne dominantná. Rovnováha medzi jednotlivými zbraňami bola dosiahnutá skúsenosťami z predošlých dielov Quake a Quake II. Napríklad raketomet (Rocket launcher) bol v Quake vysoko účinnou zbraňou, ktorá dominovala v deathmatchom, zatiaľ čo v Quake II bol raketomet oslabenou zbraňou a hráči ju používali len veľmi málo. V Quake III Arena je raketomet už vyváženou zbraňou. 
Gauntlet je zbraň určená výhradne pre boj zblízka. Nepotrebuje žiadnu muníciu a hráč ju má už od začiatku hry. Používa sa väčšinou len vtedy, pokiaľ hráč už nemá žiadnu inú zbraň s muníciou alebo sa hráčovi podarí dostať bližšie k inému a nečakane ju vytiahnuť. Zbraň spôsobuje poškodenie za 50 jednotiek zdravia.
Machinegun (MG) Je ďalšia zbraň, ktorú hráč získa automaticky už na začiatku hry. Jej účinnosť je veľmi nízka ale zvyšuje sa so schopnosťou hráča dobre mieriť. Rozptyl nabojov je asi 2 stupnove, pričom rýchlosť streľby je 10 nábojov za sekundu. Jeden náboj spôsobuje poškodenie za 7 jednotiek zdravia.
Shotgun (SG) je brokovnica primárne určená pre boj zblízka. Pri použití na väčšie vzdialenosti sa zväčšuje jej rozptyl a znižuje účinnosť. Táto zbraň vystreluje 11 brokov kazdy po 10HP damage. Ďalší výstrel sa vystrelí po 1 sekunde.
Grenade Launcher (GL) vystreľuje granáty ktoré vybuchujú pri kontakte s iným hráčom alebo 2,5 sekundy po vystrelení. Dráha vystreleného granátu je ovplyvnená gravitáciou. Podobne ako raketomet spôsobuje značný splashdamage, ktorý sa využíva na trick grenadejump. Damage 110HP pri priamom zasahu. Znova vystrelenie po 0.8sec
Rocket Launcher (RL) je jednou z najpoužívanejších zbraní, pretože sa ľahko používa a dokáže spôsobiť väčšie poškodenia vrátane splashdamage. Kvôli veľkej zasiahnutej ploche a pomalej rýchlosti letu rakety, hráči využívajú túto zbraň hlavne na výstrel do podlahy, steny, stropu, miesto priameho výstrelu na protivníka. Na druhej strane však pri príliš blízkom výstrele môže hráč poškodiť alebo zabiť aj sám seba. Zbraň sa dá tiež použiť na trik rocketjump. Táto zbraň sa nachádza na väčšine bežne hraných mápach. Damage 100HP pri priamom zasahu, znova vystrelenie 0.8sec
Lighting Gun (LG) vystreluje prúd elektriny s ohraničeným dosahom. Veľmi účinná zbraň, dokáže zabiť zdravého oponenta aj za 2 sekundy, keďže "strieľa" rychlosťou 0,05 sec.
Railgun (RG) Je zbraň, ktorá sa používa predovšetkým na boj na väčšie vzdialenosti. Je absolútne presná a veľmi účinná, ale frekvencia výstrelov je dost nízka (každých 1,5 sekundy) a vyžaduje dobrý aiming. Spôsobuje poškodenie za 100 jednotiek zdravia. Výhodou RG je, že projektil sa pri zásahu protihráča nezastaví, ale pokračuje ďalej vo svojej dráhe, a tak moze zasiahnuť aj viacerých hráčov (či už spolubojovníkov alebo protihráčov) a aj týmto spôsobí rovnaké zranenie.
Plasma Gun (PG) Vystreľuje prúd plazmových pulzov. Táto zbraň spôsobuje menší splashdamage, ktorý sa využíva na trik plasmaclimbing. Hráč pri tejto zbrani potrebuje mať zmysel na námer, čiže pri pohybujúcom sa protivníkovi strieľať pred neho. Rýchlosť strelby je 10 plazmových pulzov za sekundu, každá spôsobujúca poškodenie za 20 jednotiek zdravia.
BFG10K (BFG) Je najsilnejšou zbraňou v hre, ktorá je porovnateľná s raketometom alebo plazmovou puškou, s tím rozdielom, že projektily dosahujú vyššiu rýchlosť a frekvencia výstrelov je vyššia, približne 5 výstrelov za sekundu. Každý zásah spôsobuje poškodenie za 100 jednotiek zdravia.

Brnenie 
Maximum brnenia je 200, ktoré klesá každou sekundou o 1 bod až na úroveň 100 jednotiek. Brnenia sú určené na ochranu nositeľa, a absorbujú 2/3 poškodenia.
 Armor shard – úlomok brnenia, pridávajúci 5 jednotiek na brnení.
 Combat armor – brnenie žltej farby pridávajúce 50 jednotiek na brnení, skrátene označované ako YA (yellow armor).
 Heavy armor – ťažké brnenie červenej farby pridávajúce 100 jednotiek na brnení, skrátene označované ako RA (red armor).

Zdravie 
Každý hráč začína s 125 jednotkami zdravia. Maximálny počet jednotiek zdravia je 200, ktoré každou sekundou klesá o 1 bod až na úroveň 100 jednotiek. Hráčovi, ktorý spadne zo strednej výšky na zem, sa udelí 5 jednotiek poškodenia, a z vyššej výšky (jedno akej) je 10 damage.

 5 Health – Zelené zdravie – za 5 bodov, maximálne doplna zdravie do 200.
 25 Health – Žlté zdravie – za 25 bodov, maximálne doplna zdravie do 100.
 50 Health – Zlaté zdravie – za 50 bodov, maximálne doplna zdravie do 100.
 Mega Health – Mega zdravie – za 100 bodov, maximum 200.

Vlajky a položky 
 Červená / modrá vlajka – používa sa v tímovej hre Capture the flag.
 Battle suit – chráni hráčovu postavu pred lávou, slizom, utopením a inými nepriaznivými podmienkami, vrátane splashdamage a znižuje zranenia spôsobené zbranami o 50 %.
 Flight – antigravitačný generátor umožňujúci hráčovi lietať po dobu 60 sekúnd.
 Haste – zdvojnásobí rýchlosť pohybu a streľby po dobu 30 sekúnd.
 Invisibility – spriehľadní hráča po dobu 30 sekúnd, na povrchu hráča však vytvorí slabo viditeľnú textúru
 Quad damage – strojnásobí množstvo poškodenia streľbou (názov quad zostal z predošlých dielov Quaka) na dobu 30 sekúnd.
 Regeneration – postupne zvyšuje zdravie hráča až na hranicu 200 jednotiek po dobu 30 sekúnd. Množstvo pridaných jednotiek života za jednu sekundu záleží od zdravia hráčovej postavy. 15 jednotiek zdravia je pridávaných, ak sa okamžitý stav životov hráčovej postavy nachádza pod hranicou 100 jednotiek, a 5 bodov keď je jeho okamzity zivot nad 100.
 Medkit – ozdraví hráča na hodnotu zdravia 125, v starších verziach len na 100.
 Teleporter – teleportuje hráča na nahodný spawn na mape.

Medaily 
 Excellent – Za 2 a viac eliminovaných protivníkov do dvoch sekúnd.
 Impressive – Za 2 zásahy protivníka za sebou so zbraňou Railgun. Doba medzi jednotlivými zásahmi je irelevantná, hráčova postava však nesmie zomrieť.
 Frags – Za každých 100 napočítaných fragov v Singleplayer móde hry.
 Accuracy – Keď je pomer výstrel/zásah viac ako 50 %.
 Gauntlet – Za elimináciu protivníka zbraňou Gauntlet (v hre sa oznámi hláškou „Humiliation“ čo znamená poníženie, pokora).
 Perfect – Za ukončený zápas bez toho, aby vás zabili.

Hry 
 Free for all – všetci proti všetkým
 Team death match – dva tímy proti sebe
 Tournament – jeden proti jednému
 Capture the flag – dva tímy, cieľom je zobrať nepriateľovi jeho vlajku a doniesť ju do svojej základne, ale pritom ubrániť svoju. Nerozhoduje tu počet fragov ale počet úspešných obsadení vlajok.

Mody 
Ku Q3 bolo vytvorených množstvo módov.
 Rocket Arena – je turnajový mod v ktorom použitie raketometu nespôsobuje ubratie života hráčovi, ktorý raketomet použil, takže hráči môžu intenzívne využívať pohyb po mape pomocou rocketjumpu.
 Orange Smoothie Productions – je mod vytvorený pre turnajové hranie. Umožňuje hráčom viacej možností, nastavení a modifikácií, ako napríklad štatistika presnosti zbraní v záverečnom skóre či možnosť voliť mapu, zjednodušiť grafiku alebo nastaviť vzhľad protivníka, aby napríklad nesplýval s pozadím atď.
 DeFRag – je mód v ktorom môžu hráči trénovať svoje trickjumping schopnosti a tiež súťažiť s inými hráčmi.
 Hook – je modifikácia, v ktorej sa prostredníctvom off-hand hooku premiestňujete nielen po zemi, ale aj vzduchom, priťahujete sa pomocou neho k stenám, stropu. Hook dáva hre nový rozmer, podobná modifikácia sa nevyskytuje v žiadnej inej hre.

Zručnosti 
Mierenie Mierenie v Quake je veľmi jednoduché – zamieriť a vystreliť. V hre nie je implementovaná žiadná dynamická nepresnosť strelby, takže ani pohyb nijak neovplyvňuje presnosť strelby. Zbrane s rýchlou strelbou (instant-hit) sa používajú jednoducho zamierením na cieľ a výstrelom. Zbrane s nižšou kadenciou vyžadujú viacej zručností a tréningu.
Pohyb Hráči môžu behať, chodiť, prikrčiť sa, skákať. Pri chôdzi hráč síce nevydáva hluk, ale kvôli nižšej rýchlosti sa stáva ľahším cieľom pre súperov. Preto sa štandardne používa stále beh ale v výšku hráča, takže sa stane menším cieľom, ale značne zníži rýchlosť pohybu.
Strafe Jumping Strafe jumping je jednou z najzákladnejších a najdôležitejších zručností v hre. Spôsobuje zvýšenie rýchlosti hráča. Docieli sa pohybom vpred, úkrokom do jednej zo strán, následným skokom a pohybom mieriaceho terčíka do strany úkroku. Najlepším spôsobom ako pochopiť strafe jumping je pozrieť si demá profesionálov.
Teleport jumping Je typ skoku, pri ktorom sa skáče do teleportu s cieľom, zvyšiť skok v okamihu vyteleportovania sa.
Rocket Jumping Sa používa pri výskokoch do miest, kde by hráč normálne nevyskočil, alebo by musel obísť časť mapy aby sa na požadované miesto dostal. Je to samozrejme na úkor zásahových bodov (HP), ale v hre je čas dôležitým faktorom, preto sa RJ (rocket jump) používa aj pri nahánaní protihráča po mape tzv. Respawn Kill. Robi sa trhnutím kurzora (myšky) dole k nohám, následnym vyskočením a vystrelením rakety.
Grenade Jumping Používa sa ojedinele, keďže explózia granátu od vystrelenia nastáva o 2,5 sekundy.
Plasma Climbing Používa sa zriedka v klasickej hre. Väčšie využitie má v DeFRAG móde.
Timing Brnenia (Armor) sa obnovuje každých 25 sekúnd (od doby zobratia). Megahealth 35 sekúnd, v niektorých mapách sa megahealth obnovuje každých 120 sekúnd.
Bounce

Externé odkazy 
 Oficiálna stránka hry 
 Slovenský portál hráčov Quaka 3 
 Súťaže, informácie o DeFRaGu 

Akčné počítačové hry a videohry
First-person shooter
Quake
Počítačové hry z 1999
Počítačové hry
Počítačové hry pre viacerých hráčov